ఎయిర్ పోర్టుకు వెళ్లిన భార్యను ఇరికించాలని ప్రయత్నించిన భర్త.. చివరికేమైందంటే
By BhaaratToday | Published On Aug 17th, 2019
భార్య తనను విడిచి విదేశాలకు వెళ్ళిపోతోందన్న విషయం తెలుసుకున్న భర్త ఆమెను ఎయిర్ పోర్టులో అడ్డంగా ఇరికిద్దామని అనుకున్నాడు. కానీ అతడు చేసిన ప్రయత్నమే చాలా తప్పైనది. ఎయిర్ పోర్టు అధికారులకు ఫోన్ చేసి.. 'ఓ మహిళా ఉగ్రవాది విమానాశ్రయంలో ఆత్మాహుతి దాడి చేయబోతోంది.. జాగ్రత్త' అని భర్త ఫోన్ చెప్పాడు. నిజమేననుకున్న పోలీసులు ఆమెను అదుపులోకి తీసుకున్నారు. ఢిల్లీ అంతర్జాతీయ విమానాశ్రయంలో ఈ నెల 8న చోటుచేసుకున్న ఈ ఘటన ఆలస్యంగా వెలుగులోకి వచ్చింది. అయితే ఈ ఘటన వెనుక ఉన్న అసలు నిజం తెలుసుకున్న పోలీసులు ఆ భర్తపై క్రిమినల్ కేసు నమోదు చేశారు.
బవానా ప్రాంతానికి చెందిన నసీరుద్దీన్ కు బ్యాగుల తయారీ కంపెనీ ఉంది. అతడి కంపెనీలో పనిచేస్తున్న రఫీయాను నసీరుద్దీన్ ఇష్టపడి పెళ్లి చేసుకున్నాడు. కానీ ఆమె ఇటీవల ఉఫాధి కోసం గల్ఫ్ వెళ్లాలని అనుకుంది. దానికి నసీరుద్దీన్ ఒప్పుకోలేదు. వెళ్లొద్దు అని ఆమెను అడుక్కున్నా కూడా రఫీయా ఒప్పుకోకుండా వెళ్లిపోవాలని నిర్ణయించేసుకుంది.
దీంతో నసీరుద్దీన్ ఇంటర్నెట్ లో ఢిల్లీ అంతర్జాతీయ విమానాశ్రయం నంబర్ తెలుసుకుని.. దుబాయ్ లేదా సౌదీకి వెళ్లబోయే విమానంలో ఓ మహిళా ఆత్మహుతి దళ సభ్యురాలు వస్తోంది. ఎయిర్ పోర్టులోకి రాగానే తనను తాను పేల్చేసుకుంటుంది. ఆమెను ఆపండి అని నసీరుద్దీన్ చెప్పాడు. అతడి కాల్ ను పోలీసులు సీరియస్ గా తీసుకుని అలర్ట్ చేశారు. అయితే ఆమె రాగానే అదుపులోకి తీసుకున్న పోలీసులు ఆమె దగ్గర ఎటువంటి పేలుడు పదార్థాలు దొరకలేదు. ఆమెను విచారించగా తనను వెళ్లకుండా ఆపడానికే తన భర్త ఇలాంటి పని చేశాడని రఫీయా చెప్పింది. దీంతో నసీరుద్దీన్ పై ఢిల్లీ పోలీసులు క్రిమినల్ కేసు నమోదుచేసి అరెస్ట్ చేశారు. విచారణలో భార్య రఫీయా విదేశాలకు పోకుండా ఆపడానికే తాను ఈ నిర్ణయం తీసుకున్నానని నసీరుద్దీన్ అంగీకరించాడు.
air portuku vellina bhaaryanu irikinchaalani prayatninchina bharta.. chivarikemaindante
By BhaaratToday | Published On Aug 17th, 2019
bharya tananu vidichi videsaalaku vellipotondanna vishayam telusukunna bharta aamenu air portulo addamgaa irikiddaamani anukunnadu. cony atadu chesina prayatname chala tappainadi. air portu adhikaarulaku fon chesi.. 'oo mahila ugravaadi vimaanaasrayamlo aatmaahuti daadi cheyabotondi.. jaagratta' ani bharta fon cheppaadu. nijamenanukunna poliisulu aamenu adupuloki teesukunnaru. dhilli antarjaatiiya vimaanaasrayamlo ee nela 8na chotuchesukunna ee ghatana aalasyamgaa veluguloki vachindi. ayithe ee ghatana venuka unna asalu nijam telusukunna poliisulu aa bhartapai criminal kesu namodu chesaru.
bawana praantaaniki chendina naseeruddin ku byagula tayaarii company undi. atadi companylo panichestunna rafeeyaanu naseeruddin ishtapadi pelli chesukunnadu. cony aame iteevala ufaadhi kosam galf vellaalani anukundi. daaniki naseeruddin oppukoledu. velloddu ani aamenu adukkunna kuudaa rafeeya oppukokunda vellipovalani nirnayinchesukundi.
deentho naseeruddin internet loo dhilli antarjaatiiya vimaanaasrayam nambar telusukuni.. dubay leda soudeeki vellaboye vimaanamlo oo mahila aatmahuti dala sabhyuraalu vastondi. air portuloki ragane tananu taanu pelchesukuntundi. aamenu aapandi ani naseeruddin cheppaadu. atadi kaal nu poliisulu seerius gaa teesukuni alart chesaru. ayithe aame ragane adupuloki teesukunna poliisulu aame daggara etuvanti peludu padaarthaalu dorakaledu. aamenu vichaarinchagaa tananu vellakunda aapadaanike tana bharta ilanti pani chesadani rafeeya cheppindi. deentho naseeruddin pai dhilli poliisulu criminal kesu namoduchesi arest chesaru. vichaaranalo bharya rafeeya videsaalaku pokunda aapadaanike taanu ee nirnayam teesukunnaanani naseeruddin angeekarinchaadu.